BAM เอเอ็มซีอนาคตไกล
ช่วงปี 64 BAM ซึ่งทำธุรกิจบริหารหนี้ AMC ถูกมองว่าผลประกอบการจะออกมาไม่ดี เนื่องจากสินทรัพย์หลักเป็นหนี้ที่มีหลักประกัน
ช่วงปี 64 BAM ซึ่งทำธุรกิจบริหารหนี้ AMC ถูกมองว่าผลประกอบการจะออกมาไม่ดี เนื่องจากสินทรัพย์หลักเป็นหนี้ที่มีหลักประกัน
12 มี.ค. 2565

คุณค่าบริษัท
ช่วงปี 2564 บริษัท บริหารสินทรัพย์ กรุงเทพพาณิชย์ จำกัด (มหาชน) หรือ BAM ซึ่งทำธุรกิจบริหารหนี้ AMC ถูกมองว่าผลประกอบการจะออกมาไม่ดี เนื่องจากสินทรัพย์หลักเป็นหนี้ที่มีหลักประกัน ซึ่งผูกอยู่กับหน่วยงานราชการ โดยเฉพาะกรมบังคับคดี ทำให้ช่วงที่มีมาตรการล็อกดาวน์ ไม่สามารถจัดประมูลหลักประกันเพื่อขายทอดตลาดได้ ซึ่งแม้จะปรับตัวด้วยการหันมาจัดประมูลในรูปแบบออนไลน์ แต่ก็มีข้อจำกัด เนื่องจากสินทรัพย์บางรายการ เช่น บ้าน ที่ดิน ต้องเข้าไปดูสถานที่จริง
แต่ปรากฏว่า เปิดงบไตรมาส 4/2564 ออกมากลับทำได้ดี มีกำไรสุทธิ 986 ล้านบาท เพิ่มขึ้น 24% จากไตรมาส 4/2563  และเพิ่มขึ้น 71% จากไตรมาส 3/2564 โดยกำไรดังกล่าวมากกว่าที่ตลาดคาดการณ์ถึง 24%
สาเหตุมาจากสามารถขายสินทรัพย์รอการขาย หรือ NPA ได้สูงกว่าคาด ขณะเดียวกันมีค่าใช้จ่ายสํารองปรับตัวลงตามรายได้ดอกเบี้ยค้างรับที่ลดลง ส่งผลให้กําไรสุทธิปี 2564 อยู่ที่ 2,600 ล้านบาท เพิ่มขึ้น 41% จากปี 2563 ที่มีกำไรสุทธิ 1,840 ล้านบาท
โดยมองว่า BAM ได้ผ่านจุดต่ำสุดไปแล้ว นับจากนี้จะเข้าสู่โหมดของการเติบโตอีกครั้ง ปี 2565 คาดจะโตต่อ ตามเศรษฐกิจที่ฟื้นตัว และการทำตลาด NPA เชิงรุก ทั้งการออกบูธทำโปรโมชั่นด้านราคาการขายผ่านออนไลน์และการปรับปรุงทรัพย์ก่อนขาย อีกทั้งยังมีความพร้อมในด้านของเงินทุน โดยในปี 2564 สามารถเก็บเงินสดได้ 1.6 หมื่นล้านบาท เพื่อรองรับการซื้อสินทรัพย์ NPA และ NPL เข้ามาบริหาร
นอกจากนี้ ยังมีปัจจัยบวกจากร่วมลงทุนในกิจการร่วมทุน (Joint Venture) ระหว่างธนาคารพาณิชย์ และบริษัทบริหารสินทรัพย์ (AMC) เพื่อบริหารหนี้ที่ไม่ก่อให้เกิดรายได้ (NPL) โดยอยู่ระหว่างเจรจากับพันธมิตรธนาคาร 6 แห่ง และ AMC อีก  1 แห่ง ที่จะมาช่วยเพิ่มรายได้ค่าธรรมเนียม และส่วนแบ่งกำไรในระยะยาว ซึ่งคาดจะได้ข้อสรุปภายในครึ่งแรกของปีนี้
ขณะที่บริษัทหลักทรัพย์ ทรีนีตี้ จำกัด ประเมินในปี 2565 BAM จะมีกำไรสุทธิฟื้นตัวต่อเนื่อง มาอยู่ที่ 3,421 ล้านบาท เติบโต 32% จากปีก่อน โดยคาดการฟื้นตัวจะมาจากทั้งกระแสเงินสดจาก NPL และ NPA แต่จะเห็นการฟื้นตัวจาก NPL มากกว่า เนื่องจากคาดโอกาสที่กรมบังคับคดีจะหยุดดำเนินงานตามการปิดเมืองมีน้อยลง เมื่อเทียบกับปี 2564 ที่มีการหยุดดำเนินงานหลายเดือน ซึ่งจะทำให้การขายทรัพย์ผ่านกรมบังคับคดีกลับมาดีขึ้นมาก
สำหรับการประเมินมูลค่า (Valuation) ปัจจุบันราคาหุ้น BAM ซื้อขายกันที่ P/E ระดับ 26.85 เท่า เทียบกับ P/E ตลาดโดยรวมที่ระดับ 19.24 เท่า ถือว่าราคาซื้อขายสูงกว่าตลาด เช่นเดียวกับ P/BV ที่ระดับ 1.63 เท่า ถือว่าใกล้เคียงค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.70 เท่า โดยมี IAA Consensus อยู่ที่ 25.00 บาท
…
รายชื่อผู้ถือหุ้นใหญ่
รายชื่อกรรมการ